QORTI TAL-MAĠISTRATI (GĦAWDEX) ĠURISDIZZJONI SUPERJURI SEZZJONI ĠENERALI MAĠISTRAT DOTTOR PAUL COPPINI LL.D. Rikors ai termini tal-Artikolu 495A tal-Kap. Rosa mart Anthony Khatib; Kruċifissa armla ta' Joseph Pullicino, Martin Pullicino bħala mandatarju ta' Michaelina armla ta' Salvu Attard Blasio Pullicino; Antonella Odoh; Sharon Pullicino u Paul Pullicino; Anthony Khatib; u Mark Odoh vs Dr. Jean Paul Mallia Azzopardi li b'digriet tal-5 ta' Ġunju 2018 ġie nominat Kuratur Deputat sabiex jirrapreżenta lill-imsifrin Joseph Pullicino u Helen armla Pullicino flimkien ma' wliedha Paul Pullicino, Mario Pullicino, Charles Pullicino, Angela Pullicino, u Andrea Pullicino. Illum il-Ħamis, 6 ta' Diċembru 2018 Il-Qorti, Rat ir-Rikors debitament maħluf mill-attriċi Rosa Khatib, u li bih l-atturi, wara li ppremettew: 1. Illi dan ir-rikors odjern jirrigwarda l-proprjetà segwenti: Id-dar fi stat dilapidat numru mija u tmienja (108), Triq San Blas, Nadur, Għawdex, bil-garaxx u art annessa miegħu u bl-għajn annessa kollox kif muri aħjar fuq il-pjanta hawn annessa u mmarkata Dokument "A"'; Paġna 1 minn 8 b. Porzjon art fil-kuntrada "Ta' Prejna" fil-limiti ta' Nadur, Għawdex tal-kejl ta' ċirka erba' mija u wieħed u sittin metri kwadri (461m.k.) b'bir ġo fiha, konfinanti mil-lvant ma' Triq Wied Binġemma, punent ma' beni tal-werrieta ta' Pupul Pullicino, u tramuntana ma' beni ta' Ġanni Tarhuni, murija aħjar fuq il-pjanta hawn annessa u mmarkata dokument "B"; c. Porzjon art magħrufa bħala "Ta' Wied Binġemma" jew "Tal-Konfettier" tal- kejl superfiċjali ta' madwar mitejn u sitta u tletin punt sebgħa metri kwadri (236.7m.k.) konfinanti mit-tramuntana ma' beni tal-eredi tal-Avukat Michael Mallia Azzopardi, punent ma' Triq Wied Binġemma, u nofsinhar ma' beni tal-werrieta ta' Paul Meryami bil-bir bla ilma ġo fiha, murija aħjar fuq il-pjanta hawn annessa u mmarkata dokument "C"; d. Porzjon art magħrufa bħala "Tal-Konfettier" fil-limiti ta' Nadur, Għawdex tal-kejl ta' madwar sitt mija u għaxar metri kwadri (610m.k.) konfinanti mil- lvant ma' beni tal-familja Purshouse, punentin partima' beni tal-familja Pullicino u Khatib, tramuntana ma' beni tal-familja Pullicino, murija aħjar fuq il-pjanta hawn annessa u mmarkata dokument "D". Illi dawn il-proprjetajiet kienu oriġinarjament ilkoll jappartjenu lil Pawlu Pullicino, li miet fid-disgħa (9) ta' Mejju elf disa' mija wieħed u disgħin (1991) u martu Carmela Pullicino, li mietet fil-wieħed u għoxrin (21) ta' Frar elf disa' mija disgħa u sebgħin (1971); Illi Carmela Pullicino mietet intestata u għalhekk wirtuha s-seba' uliedha Kruċifissa mart Joseph Pullicino, Joseph Pullicino, Peter Pullicino, Mikelina mart Saviour Marmara, Martin Pullicino, Anthony Pullicino, u Rose mart Anthony Khatib, li għalhekk wirtu kwota indiviża ta' parti waħda minn erbatax (1/14) kull wieħed u waħda; Illi Pawlu Pullicino irregola s-suċċessjoni tiegħu permezz ta' testment fl-atti tan- Nutar li permezz tiegħu ħalla b'titolu ta' prelegat lil ibnu Martin Pullicino is-sehem spettanti lilu, u ċjoè nofs indiviż mid-dar deskritta fil-paragrafu 1a hawn fuq filwaqt li nnomina bħala eredi universali tiegħu lis-sebat uliedu fuq imsemmija; Illi bis-saħħa ta' kuntratt fl-atti tan-Nutar Maria Zammit Moore Woods tat-tletin (30) ta' Ottubru elfejn u sbatax (2017), Carmelo Pullicino ttrasferixxa b'titolu ta' donazzjoni lil uliedu Pawlu Pullicino u Sharon Pullicino sehemu mill-fondi kollha hawn fuq deskritti; Illi bis-saħħa ta' kuntratt fl-atti tan-Nutar Maria Zammit Moore Woods tal-għaxra (10) ta' Novembru elfejn u sbatax, (2017), Martin Pullicino ittrasferixxa b'titolu ta' donazzjoni liż-żewġt uliedu Blasio Pullicino u Antonella mart Mark Odoh s- sehem kollu li huwa kellu mill-immobbli hawn fuq deskritti; Paġna 2 minn 8 Illi bis-saħħa ta' konvenju ffirmat quddiem in-Nutar Maria Zammit Moore Woods fl-għaxra (10) ta' Novembru elfejn u sbatax (2017), ir-rikorrenti Rose Khatib, Kruċifissa Pullicino, Michaelina Marmara, Sharon Pullicino u Paul Pullicino obbligaw rwieħhom li jbiegħu lill-esponenti Blasio Pullicino, u Antonella Odoh is-sehem lilhom spettanti mill-fond deskritt fil-paragrafu 1a hawn fuq u dan versu l-prezz ibbażat fuq valur ta' erba' mitt elf euro (€400,000) għall-intier ta' dan il-fond; Illi bis-saħħa ta' konvenju ffirmat quddiem in-Nutar Maria Zammit Moore Woods fl-għaxra (10) ta' Novembru elfejn u sbatax (2017), ir-rikorrenti Rose Khatib, Kruċifissa Pullicino, Michaelina Marmara, Blasio Pullicino, u Antonella Odoh obbligaw rwieħhom li jbiegħu lill-esponenti Sharon Pullicino u Paul Pullicino is-sehem lilhom spettanti mill-art fil-kuntrada "Ta' Prejna" deskritta fil-paragrafu 1b hawn fuq u dan versu l-prezz ibbażat fuq valur ta' elf u mitejn euro (€1,200) għall-intier ta' din l-art; Illi bis-saħħa ta' konvenju ffirmat quddiem in-Nutar Maria Zammit Moore Woods fl-għaxra (10) ta' Novembru elfejn u sbatax (2017), ir-rikorrenti, Kruċifissa Pullicino, Michaelina Marmara, Blasio Pullicino, u Antonella Odoh, Sharon Pullicino u Paul Pullicino obbligaw rwieħhom li jbiegħu lill-esponenti Rose Khatib u Anthony Khatib is- sehem lilhom spettanti mill-art fil-kuntrada "Ta' Wied Binġemma" sive "Tal- Konfettier" deskritta fil-paragrafu 1c hawn fuq u dan versu l-prezz ibbażat fuq valur ta' elf euro (€1,000) għall-intier ta' din l-art; Illi bis-saħħa ta' konvenju ffirmat quddiem in-Nutar Maria Zammit Moore Woods fl-għaxra (10) ta' Novembru elfejn u sbatax (2017), ir-rikorrenti Rose Khatib, Kruċifissa Pullicino, Michaelina Marmara, Blasio Pullicino, u Sharon Pullicino u Paul Pullicino obbligaw rwieħhom li jbiegħu lill-esponenti Antonella Odoh u Mark Odoh is-sehem lilhom spettanti mill-art fil-kuntrada "Tal-Konfettier" deskritta fil- paragrafu 1b hawn fuq u dan versu l-prezz ibbażat fuq valur ta' elf u ħames mitt euro (€1,500) għall-intier ta' din l-art; Dawn il-konvenju ġew debitament irreġistrati mal-Kummissarju tat-Taxxi Interni bir-riferenza PS867428569, PS784734941, PS604524824, u PS225862292 rispettivament; Illi l-esponenti jemmnu li dawn il-prezzijiet huma ilkoll ferm vantaġġjużo ikkunsidrat il-kejl ta' dawn il-fondi, u l-istat li fih jinsab il-bini deskritt fil-paragrafu 1a hawn fuq, kif ukoll il-lokalità li fih jinsab kull wieħed minn dawn il-fondi, u ċ- ċirkustanzi kollha relatati ma' dawn il-fondi u dan kif jidher mill-istima ġuramentata tal-Perit Cornelia Figg hawn annessa; Illi l-esponenti ilhom żmien jippruvaw jagħmlu kuntatt mal-intimati tant li bagħtulhom diversi ittri bi stedina sabiex huma japparteċipaw fid-diviżjoni jew il- bejgħ ta' dawn il-fondi imma ħadd mill-intimati qatt ma wieġeb; Paġna 3 minn 8 Talbu illi din l-Onorabbli Qorti jogħġobha, (1) tiddikjara li l-prezz kif ukoll il-kundizzjonijiet oriġinarjament proposti għall-bejgħ ta' sehem ir-rikorrenti mill-immobbli kollha hawn fuq deskritti huma ġusti u xierqa u li l-istess prezz u kundizzjonijiet għandhom japplikaw għall-bejgħ illi spettanti lil intimati minn dawn l-istess fondi; (2) tapprova l-bejgħ propost, u tordna l-pubblikazzjoni tal-kuntratti ta' bejgħ anke għal dak illi jirrigwarda l-kwota spettanti lill-imsemmija intimati f'jum, ħin u lok illi jiġu ghalhekk iffissati u taħtar lin-Nutar Dottor Maria Zammit Moore Woods sabiex jippubblika l-att ta' bejgħ opportun, bl-intervent ta' kuraturi deputati sabiex jirrapreżentaw lill-eventwali kontumaċi fuq dak l-att u għalhekk: il-komproprjetarji l-oħra kollha jbiegħu lill-esponenti Blasio Pullicino, u Antonella Odoh is-sehem lilhom spettanti mill-fond deskritt fil-paragrafu 1a hawn fuq u dan versu l-prezz ibbażat fuq valur ta' erba' mitt elf euro (€400,000) għall-intier ta' dan il-fond; il-komproprjetarji l-oħra kollha jbiegħu lill-esponenti Sharon Pullicino u Paul Pullicino is-sehem lilhom spettanti mill-art fil-kuntrada "Ta' Prejna" deskritta fil-paragrafu 1b hawn fuq u dan versu l-prezz ibbażat fuq valur ta' elf u mitejn euro (€1,200) għall-intier ta' din l-art; il-komproprjetarji l-oħra kollha jbiegħu li jbiegħu lill-esponenti Rose Khatib u Anthony Khatib is-sehem lilhom spettanti mill-art fil-kuntrada "Ta' Wied Binġemma" sive "Tal-Konfettier" deskritta fil-paragrafu 1c hawn fuq u dan versu l-prezz ibbażat fuq valur ta' elf euro (€1,000) għall-intier ta' din l-art; il-komproprjetarji l-oħra kollha jbiegħu lill-esponenti Antonella Odoh u lilhom spettanti mill-art fil-kuntrada "Tal- Mark Odoh Mifsud Bonnici" deskritta fil-paragrafu 1b hawn fuq u dan versu l-prezz ibbażat fuq valur ta' elf u ħames mitt euro (€1,500) għall-intier ta' din l-art. Bl-ispejjeż kollha kontra tagħkom. Rat id-dokumenti annessi mal-istess Rikors, u partikolarment il-prospetti mitluba bl- artikolu 495A (2) tal-Kap. 161, il-kopja tal-konvenju tal-10 ta' Novembru 2017,2 fir- rigward tal-fond numru 108, Triq San Blas, Ħad-Dingli; dak tas-7 ta' Novembru 20173 fir-rigward tal-art magħrufa "ta' Prenja", limiti tan-Nadur; dak tal-10 ta' Novembru 20174 fir-rigward tal-art magħrufa "ta Wied Binġemma"; u dak tal-istess jum fir- 12 u 13 tal-proċess 2 A fol. 14 – 15 tal-proċess 3 A fol. 16 – 17 tal-proċess 4 A fol. 18 – 19 tal-proċess Paġna 4 minn 8 rigward tal-art magħrufa "tal-Konfettier", t-tnejn limiti tan-Nadur;5 li jindikaw ir-rieda tal-atturi kollha li jbiegħu il-beni in kwistjoni bil-prezzijiet imsemmija f'dan ir-Rikors tagħhom, u dan a tenur tal-istess sub-inċiż ta' dan l-artikolu. Rat id-digriet għall-ħatra ta' kuraturi biex jirrapreżentaw lill-konvenuti msiefrin Joseph Pullicino, u Helen Pullicino flimkien ma' wliedha Paul, Mario, Charles, Angela u Andrea aħwa Pullicino,6 u l-pubblikazzjoni ta' dan ir-Rikors fil-Gazzetta tal-Gvern tas-6 ta' Lulju 2018,7 u dana a tenur tas-subinċiż (3) tal-istess artikolu. Rat ir-Risposta Ġuramentata tal-konvenut Avukat Dottor Jean Paul Mallia Azzopardi nomine li permezz tagħha wieġeb: 1. Illi l-esponenti mhux edott mill-fatti li taw lok għal dan ir-rikors u għaldaqstant mhux fil-posizzjoni li jissolleva l-eċċezzjonijiet kollha applikabbli skont il-liġi. In oltre l-esponenti lanqas m'għandu indirizz, numru tat-telefon jew email li jistħgu jippermettulu li jagħmel kuntatt mal-istess persuni li huwa ġie nominat biex jirrapreżenta. Għalhekk l-esponenti nomine qiegħed jirriserva li jippreżenta risposta ulterjuri jekk u meta huwa jkun fil-pussess tal-informazzjoni kollha mertu tal-każ. Pero' għal kul buon fini huwa qiegħed minn issa jikkontesta t-talbiet tar- rikorrenti; Illi mingħajr preġudizzju għall-premess, għandhom jiġu verifikati l-kwoti tar- rikorrenti u tal-intimati kif wkoll għandha tinġab il-prova li l-prezz u l- kundizzjonijiet tal-bejgħ huma ġusti u jirriflettu l-kundizzjonijiet attwali tas-suq u li l-proprjeta' ilha in komun għall-perijodu stabbilit mil-liġi; Savlu u mpreġudkati eċċezzjonijiet ulterjuri fid-dritt u fil-fatt. B'riferenza għall-paragrafi tar-rikors ġuramentat – slav dak li jirriżulta sostnut mid- dokumenti preżentati – l-esponenti nomine mhux fil-pożizzjoni li jikkumenta fuq il- veraċita' o meno tagħhom. Rat iċ-ċertifikati rilaxxjati mill-perit Cornelia Figg fil-5 ta' April 2018, minnha debitament ikkonfermati bil-ġurament.8 Rat l-atti l-oħra kollha tar-Rikors. Ikkunsidrat: Illi permezz ta' din il-kawża l-atturi qegħdin jitolbu l-awtorizzazzjoni tal-bejgħ tal- li huma proprjetajiet immobbli fin-Nadur, Għawdex, imsemmija fir-Rikors, 20 – 21 tal-proċess 6 A fol. 74 tal-proċess 7 Ara kopja, a fol. 90 – 94 tal-proċess 8 Ara a fol. 50 – 61 tal-proċess; Paġna 5 minn 8 jipposjedu in komun mal-konvenuti Joseph Pullicino, Helen armla Pullicino u uliedha, kif rappreżentati f'dawn il-proċeduri minn Dr. Jean Paul Mallia Azzopardi nomine. Illi dawn il-proprjetajiet ilhom hekk ipposseduti in komun mill-kontendenti għal aktar mit-tliet snin rikjesti mill-liġi, billi kienu jappartjenu lil Pawlu Pullicino, li miet fid-9 ta' Mejju 1991, u martu Carmela, li mietet fil-21 ta' Frar 1971.9 Illi l-atturi, li jipposjedu l-maġġoranza tal-ishma f'dawn il-proprjetajiet, għamlu diversi konvenji dwar il-bejgħ tal-ishma kollha tagħhom minn dawn il-beni lill-uħud mill- atturi stess. Illi l-prezz miftiehem dwar il-bejgħ tal-ishma kollha spettanti lill-komproprjetarji mill- fond imġarraf fi Triq San Blas, huwa ta' erba' mitt elf euro (€400,000), inkluż l-ishma tal-konvenuti.10 Illi, l-perit arkitett inkarigata mill-atturi biex tagħmel stima tal-valur fis-suq ta' dan il- fond, iddikjarat bil-ġurament tagħha illi tistma' li dan il-fond għandu valur ta' erba mitt elf euro (€400,000).11 Illi l-prezz miftiehem dwar il-bejgħ tal-ishma kollha spettanti lill-komproprjetaji mill- art magħrufa "ta' Prenja", limiti Nadur, huwa ta' elf u mitejn euro (€1200), inkluż l- ishma tal-konvenuti.12 Illi, l-perit arkitett inkarigata mill-atturi biex tagħmel stima tal-valur fis-suq ta' din l- art, iddikjarat bil-ġurament tagħha illi tistma' li din l-art għandha valur ta' elf u mitejn euro (€1200).13 Illi l-prezz miftiehem dwar il-bejgħ tal-ishma kollha spettanti lill-komproprjetarji mill- art magħrufa "ta' Wied Binġemma", limiti Nadur, huwa ta' elf euro (€1000), inkluż l- ishma tal-konvenuti.14 Illi, l-perit arkitett inkarigata mill-atturi biex tagħmel stima tal-valur fis-suq ta' din l- art, iddikjarat bil-ġurament tagħha illi tistma' li din l-art għandha valur ta' elf u seba' mitt euro (€1700).15 Illi l-prezz miftiehem dwar il-bejgħ tal-ishma kollha spettanti lill-komproprjetaji mill- art magħrufa "tal-Konfettier", limiti Nadur, huwa ta' elf u ħames mitt euro (€1500), inkluż l-ishma tal-konvenuti.16 9 Ara l-emendi ntrodotti b-Att XIV tal-2016; ara wkoll it-tieni premessa fir-Rikors; 10 Ara kopja tal-konvenju relattiv a fol.14 – 15 11 Ara ċertifikat tal-perit Cornelia Figg a fol. 57; 12 Ara kopja tal-konvenju relattiv a fol. 16 – 17; 13 Ara ċertifikat tal-perit Cornelia Figg a fol. 54; 14 Ara kopja tal-konvenju relattiv a fol. 18 – 19; 15 Ara ċertifikat tal-perit Cornelia Figg a fol. 60; 16 Ara kopja tal-konvenju relattiv a fol. Paġna 6 minn 8 Illi, l-perit arkitett inkarigata mill-atturi biex tagħmel stima tal-valur fis-suq ta' din l- art, iddikjarat bil-ġurament tagħha illi tistma' li din l-art għandha valur ta' elf u ħames mitt euro (€1500).17 Illi tenut kont dawn il-valutazzjonijiet, id-deskrizzjoni dettaljata li l-perit Figg għamlet ta' dawn il-beni, u d-diskrepanza minima fil-valur tal-art ta' "Wied Binġemma", li hija 'l barra miż-żona tal-iżvilupp, il-Qorti jidrilha li għandha toqgħod fuq il-prezz miftiehem mill-komproprjetarji l-oħra, li fil-parti 'l kbira jirrifletti proprju dawn il-valutazzjonijiet, u ma tfixkilx il-bejgħ propost. Għalhekk, jirriżulta li ġew sodisfatti l-kondizzjonijiet meħtieġa a tenur tal-artikolu 495A tal-Kodiċi Ċivili għaliex għandu jirnexxi dan ir-Rikors. Billi l-Qorti temmen ukoll li l-konvenuti Joseph Pullicino u Helen armla Pullicino u wliedha – il- komproprjetarji l-oħra assenti u x'aktarx "komproprjetarji dissidenti" kif imsemmi fil-liġi - mhux ser ikunu gravament preġudikati jekk jintlaqa' dan ir-Rikors, tenut kont ukoll is-sehem tagħhom minn dawn il-proprjetajiet,18 ma jibqa' ebda raġuni għaliex m'għandhiex tintlaqa' t-talba għal dan il-bejgħ. Għaldaqstant tiddeċidi dwar it-talbiet rimanenti, wara li saret il-pubblikazzjoni fil- Gazzetta tal-Gvern, billi tilqagħhom, u: 1. Tiddikjara li l-prezzijiet kif ukoll il-kondizzjonijiet oriġinarjament proposti għall- bejgħ ta' sehem ir-rikorrenti mill-immobbli deskritti fir-Rikors Ġuramentat, huma ġusti u xierqa, u għalhekk l-istess prezzijiet u kondizzjonijiet għandhom japplikaw għall-bejgħ tas-sehem spettanti lill-konvenuti minn dawn l-istess fondi; Konsegwentement tapprova l-bejgħ propost u tordna l-pubblikazzjoni tal- kuntratti ta' bejgħ, anke għal dak li jirrigwarda l-kwota spettanti lill-konvenuti kif rappreżentati billi: il-kompropjetarji l-ohra kollha jbiegħu lill-atturi Mark Odoh u martu Antonella Odoh, is-sehem lilhom spettanti mill-fond deskritt fil- paragrafu '1a' tar-Rikors versu l-prezz ibbażat fuq valur ta' erba' mitt elf euro (€400,000) għall-intier ta' dan il-fond; il-komproprjetarji l-oħra kollha jbiegħu lil Sharon Pullicino u Paul John Charlie Pullicino is-sehem lilhom spettanti mill-art fil-kuntrada "ta' Prenja" deskritta fil-paragrafu '1b' tar-Rikors, u dan versu l-prezz ibbażat fuq valur ta' elf u mitejn euro (€1200) għall-intier ta' din l-art; il-komproprjetarji l-oħra kollha jbiegħu lil Anthony Khatib u Rose Khatib is- sehem lilhom spettanti mill-art fil-kuntrada "ta' Wied Binġemma" deskritta 17 Ara ċertifikat tal-perit Cornelia Figg a fol. 12, 13 tal-proċess Paġna 7 minn 8 fil-paragrafu '1c' tar-Rikors, u dan versu l-prezz ibbażat fuq valur ta' elf euro (€1000) għall-intier ta' din l-art; il-komproprjetarji l-oħra kollha jbiegħu lil Antonella Odoh u Mark Odoh is-sehem lilhom spettanti mill-art fil-kuntrada "tal-Konfettier" deskritta fil-paragrafu '1d' tar-Rikors, u dan versu l-prezz ibbażat fuq valur ta' elf u ħames mitt euro (€1500) għall-intier ta' din l-art; Għal dan il-fini tinnomina (i) lin-Nutar Dottor Maria Vella Woods li għandha tippubblika l-att opportun fl-uffiċċju tagħha nhar is-Sibt 26 ta' Jannar 2019 fil- ħdax ta' filgħodu (11.00 a.m.), u (ii) lill-istess Avukat Dottor Jean Paul Mallia Azzopardi bħala kuratur għall-eventwali kontumaċi fuq l-istess att. L-ispejjeż, ikkalkolati fuq sehem l-intimati biss, kif deċiż mill-Qorti tal-Appell wara kawża bħal din taħt l-artikolu 495A tal-Kap. 16,19 għandhom jiġu ssoportati mill- konvenut nomine, skont is-sehem li jmiss lil Joseph Pullicino, u Helen armla Pullicino u wliedha, minnu rappreżentati. (ft) Paul Diacono (ft) Silvio Mokaddem. D/Reġistratur Vera Curmi Dimech Għar-Reġistratur 06.12.2018 – Sup34.2018 – Said Vella Al Nasser noe et vs Avukat Dottor Mallia Azzopardi Jean Apap nomine 0884 19 Ara sentenza tat-30 ta' Ottubru 2015 fil-kawza fl-ismijet: Nicholina Seychell et vs Sally Mohammed Jagoob et. Paġna 8 minn 8